Rai bakon duniya: Babar mai martaba Sarkin Ilori ta rasu tana shekara 124 ▷ Legit.ng
Rai bakon duniya: Babar mai martaba Sarkin Ilori ta rasu tana shekara 124
a month ago 3916 views by Muhammad Auwal
Innalillahi wa inna ilaihi raji’un, Allah Yayi ma mahaifiyar mai martaba Sarkin Ilori, Alhaji Ibrahim Sulu Gambari, Alhaja Aishat Nma Sulukarnaini rasuwa, kamar yadda kanuwar shugaban majalisar dattawa, Sanata Bukola Saraki, Sanata Gbemisola Rukayyat Saraki ta bayyana.
Legit.ng ta ruwaito Sanata Gbemisola Rukayyat Saraki ta sanar da mutuwar dattijuwar ne a shafinta na kafar sadarwar zamanita Facebook, inda tace Alhaja Sulukarnaini ta rasu ne da yammacin Litinin, 3 ga watan Yuni.
Babar mai martaba Sarkin Ilori ta rasu tana shekara 124
Sanata Gbemisola Rukayyat Saraki ta bayyana cewa mahaifiyar Sarkin ta rasu tana da shekaru 124 a duniya, kuma jigo ce a masarautar Illori gaba da baya saboda kasancewarta
Ana sa ran yi ma dattijuwar jana’iza a ranar Talata, 4 ga watan Yuni, wanda tayi daidai da ranar karamar Sallah, a fadar mai martaba Sarkin Illori dake garin Illorin jahar Kwara.
Da fatan Allah Ya jikan mahaifiyar Sarki Sulu Gambari, Alhaja Aishat Nma Sulukarnaini, Allah Yayi mata rahama, Ya kai haske kabarinta, Ya kuma baiwa iyalanta da kafatanin al’ummar masarautar Illori hakurin rashi.
IlorinKwara State News TodayHausa News
Yau take Sallah: Muhimman abubuwa 14 da ake bukata daga wajen Musulmi a ranar Idi